gentaiscool/nusaparagraph_topic huggingface dataset:
Biyen pas aku cilik isek SD iku senenge pol ambek sing jenenge dongen utowo sing saiki diarani cerito. Lah nang daerah gonanku iku cerito sing paling terkenal yaiku awitane lapo kok iso dijenenge kota suroboyo. Ceritone wong biyen iku jarene ono iwak sing jenenge iwak suro sing biasane ono nag kaline wong-wong daerah kono. Mari ngunu iwak iku tibake tambah suwe, tambah gede lah karo wong kono iwak iku didadekno koyok simbol rejeki soale iso garai wong kono oleh rejeki. Tapi maringono ono jenenge kewen sing koyok kadal tapi kedene iku podo ambek iwak suro maeng. Mari ngunu kewan iku maeng dijenenge boyo ambek wong kono. Lah sing garai di arani suroboyo maeng yaiku iwak suro maeng moro-moro dipanggan ambek boyo soale boyone maeng lesu. 

Topic: culture & heritage
Nag esok-esok biasane ngombe dawet beras sing bahane iku teko gulo abang diwei santen ambek isine iku ager-ager sing bentuke bunder-bunder cilik terus ono campurane bubur beras, teko kono iku mangkane di arani bubur beras. Rasane dawet iki lumayan enak opo maneh nag esok-esok soale biasane dawete iku anget. Dawet iki biasane iso getuku nak pasar-pasar tradisional. Tapi mboh saiki isek ono opo ora, biyen cilikku taun 2000-an dawet iki uwakeh nag endi-endi terus regane yo murah. Tapi aku yo ora seneng karo dawet sing wes adem, terus ono rasane rodok kecut-kecute koyok ate mambu. Terus kadang ono sing dicampuri ambek nanas barang. Aku kadang mikir, iki dawet opo rujak yo.

Topic: food & beverages
Wilayah Indonesia ugi kondhang amargi lautipun ingkang endah inggih menika Maluku. Maluku gadhah Kepulauan Kei ingkang lautipun dereng kathah kejamah. Sanesipun pantai pasir pethak, Kepulauan Kei gadhah gua Hawang ingkang lokasinipun wonten Pulau Kei Kecil. Sampeyan saged mirsani stalaktit kalih nglangi wonten banyu ingkang jernih. Menawi sampeyan langkung remen mancing saged plesir menyang Kepulauan Widi. Tesih wonten Maluku, Kepulauan Widi gadhah tuna sirip kuning kaliyan tuna gigi anjing ingkang siap dipancing. Snorkeling lan diving ugi bakal nyenengake amargi banyu lautipun jernih. Swaranipun manuk Maleo ingkang boten wonten ing kutha ugi bakal sampeyan panggihi. Saking endahipun, Kepulauan Widi disandingkaken kaliyan Maldives.

Topic: leisures
Akhir-akhir iki, coffee shop nang Indonesia bener-bener lagi menjamur banget saking akehe. Sayange, kedai teh iku sek jarang banget, padahal gak kabeh uwong iku isok ngombe kopi. Ndek Jawa Timur bahkan nang Suroboyo ae hampir gak tau nemu kedai teh. Setelah pencarian suwe, akhire nemu lah salah siji kedai teh. Jeneng panggone Bird Tea Gallery, nang jalan Papa Kuning daerah Lowokwaru, kota Malang. Kedai teh sing siji iki bener-bener otentik banget rek, bahkan mereka nyediakno sampe kurang lebih 40 jenis racikan teh sing bakal diseduh dengan cara sing khusus pisan. Awakmu isok milih racikan teh sesuai ambek seleramu. Jarang-jarang sih onok kedai teh sing koyok ngene, dan panggone pun sek sepi saking durung akeh wong sing eroh.

Topic: leisures
Skripsi kui bahas perkoro teks kuno Melayu. Aku kudu ngubah aksarane seko Jawi, aksara arab-melayu, neng aksara latin biasa. Teks kui judul Ilmu Firasat dan Raksi. Intini kui teks sing isine babagan ramalan lan bintang-bintang. Biasane, garap skripsi kui akeh jenuh lan kesele. Kangga nyegerke utek, aku nyetel lagu-lagu nganggo boso Melayu. Pancen dudu lagu Indonesia sih. Aku kerep ngerungoke lagu-lagune Datok Siti Nurhaliza. Lagu sing tak senengi kui Cindai lan Balqis. Swarane kui alus banget, marake ati sing ngerungke dadi ayem lan utek dadi ora mumet. Aku uga ngerungek lagu Melayu liyane, koyo Lancang Kuning. Ngerungoke lagu Melayu kui sitik okehe ngewangi aku gawe skripsi kui. Mergo lagu kui, aku dadi luwih ngerti logat lan tata bahasa basa Melayu.

Topic: culture & heritage
Hayo kabeh masarakat Jogja lan sakiwa tengene nek wis padha tau ndelok Larung Sesaji Parangkusuma. Kegiatan sing kalebu tata cara adhat saka Hajad Dalem Tinggalan Jumenengan saking Kraton Ngayogjakarta. Larung Sesaji Parangkusuma wis dadi agenda tahunan sing ora bakal kelewat. Kegiatan sing dilakoni kawit tahun 1755 iki nduweni teges kanggo paring andum marang para makluk ing alam liya uga dadi sarana nyenyuwunan karahayon lan katentreman marang Gusti Pengeran. Ing tahun wingi, apem lan asil bhumi kang wis ditata ing gunungan dadi rebutan para masarakat kang nyumarakake larungan. Kajaba iku, wedhus lan uba rampe kraton uga ana sing dilabuh. Nyekseni langsung larungan iki seru banget lho!

Topic: culture & heritage
Ning Kalimantan, ana rumah adat sing arane rumah panjang. Dijenengi rumah panjang amarga omah iki amba lan dawa banget. Omah iki bentuke omah panggung sing dhuwure 7 meter lan dawane bisa luwih saka 100 meter. Omah iki sifate komunal, yaiku bisa dipanggoni luwih saka sekeluarga gedhe. Omah iki uga bisa dadi panggon kumpul adat. Omah iki duwe anak tangga sing ganjil lan mbangun omah iki kudu akeh syarate kaya ngadepe omah iki kudu miturut arah sumunare srengenge. Bagian ngarepe melu arah srengenge metu lan bagian mburi miturut srengenge mudhun. Omah iki bisa dibangun gedhen amarga Kalimantan ora rawan gempa, dadi omah iki bisa tetep aman masio digawe saka kayu. 

Topic: culture & heritage
Ngopeni mesin cuci kuwi pancen angel-angel gampang amarga kadhang akeh printilan mesin sing kudu diresiki lan kudu diganti setaun utawa rong taun pisan. Mesin cuci, utamane sing tabung tunggal, biyasane gampang rusak senajan luwih canggih. Kanggo njaga mesin cuci iki kaping pisan yaiku ora ndeleh mesin cuci ning panggonan lembab amarga marai mesin cepet karaten. Sak durunge nganggo, uga kudu ngerti kapasitas mesin cuci iki ben ora ngerusak beban mesin, banjur aja nyimpen klambi rusuh ning jero mesin cuci. Banjur yen wes rampung ngumbahi, tutup mesin cuci iki kudu dibuka ben hawa panas akibat saka mesin sing nggiling klambi iki cepet ilang. 

Topic: technology
Mangan kepiting pancen rada angel. Kudu cepak kanggo krokot-krokot yen mangan salah siji seafood iki. Nalika mangan kepiting bisa nganggo cara iki supaya luwih ayem. Kaping pisan, ora perlu nyepakke sendok utawa garpu amarga mangan kepiting wis mesti nganggo tangan. Kaping pindho, aja nggawe klambi sing warnane putih. Mangan kepiting iku mesti alot yen njupuk daginge, wedine bumbune bisa muncrat lan kena klambi. Kaping telu, cangkang lan capite kepiting kudu ditarik. Nalika cangkang lan capite wis ketarik, daginge kepiting baru bisa dijupuk kanggo dipangan. Senajan mangan kepiting angel lan rada repot nanging bakal keganti karo penake mangan daging kepiting iki.

Topic: food & beverages
Onok siji alat elektronik sing mbantu kegiatan masak-masakku, yaiku hand blender. Hand blender fungsine podo ambek blender biasa, cuma gak onok wadahe ngono ae. Awak dewe iku isok nganggo hand blender nganggo wadah sembarang kalir. Nek nganggo hand blender, awak dewe dadi isok nentukno hasil sing dipingini dan pirang suwene sisan. Terus hand blender iku nduwe ukuran sing luwe cilik dan ringkes, dadi luwe gampang disimpen nang ndi ae. Wes ngono, hand blender iki luwe gampang diresikno timbangane blender biasa, makane aku maleh beralih teko blender biasa nang hand blender. Dadi gawe awakmu sing males ngalusno panganan secara manual utowo males nganggo blender biasa, ayo beralih nganggo hand blender.

Topic: technology
Situasi tanggap bencana kuwi kudune diciptakake ning kelurahan sing ana ning jero kampung, utamane kampung nelayan sing wis cetha rawan bencana. Senajan cedhak laut, kampung nelayan iki kadhang lali ora nduweni panggonan kaya lapangan sing amba kanggo titik evakuasi yen ana bencana alam. Wong sing nggolek iwak ning laut uga kadhang ora bisa maca tandha alam kamangka bisa ngancem nyawa. Bencana alam ning daerah pantai kuwi risikone luwih gedhe amarga banyu laut kuwi nduweni sifat sing ngerusak lan uga angel diresiki. Kadhang pemerintah uga ora peduli yen warga nggawe omah ning cedhak pantai lan uga ora ana relokasi sing bener. 

Topic: slice of life
Onok akeh banget macem-maceme puasa sunnah gawe umat Muslim, salah sijine yaiku puasa Arofah. Puasa Arofah iku poso sunnah sing dilakoni pas dino Arofah, yaiku barengan pas tanggal 9 Dzulhijjah. Poso sing siji iki bener-bener dianjurno gawe umat Muslim sing gak lagi haji, bahkan onok sing ngomong nek hukume poso iki iku sunnah muakkad. Maksute iku sunnah sing hampir diwajibno. Hal iku mergo poso Arofah iki isok ngapusno duso awak dewe sak tahun sing lalu ambek sak tahun sakwise. Nek dilakoni ben tahun, duso awak dewe bakal terus kehapus asal awak dewe gak bakal nyengojo ngelakoni maksiat. Dadi nek awakmu pingin dusone keapus, ojok lali poso Arofah rek.

Topic: religion
Rumah ibadah khususe kanggo wong minoritas ing Indonesia iku rada angel babagan izin pembangunane. Iki bisa dibuktikake liwat pirang-pirang daerah sing ora ngijini pembangunan gereja ing desane. Alesane macem-macem, ana sing mikir bakal imane kecampur, ganggu wong liya, lan sing paling nemen yaiku ana program kristenisasi ing desa iku. Padahal sejatine kabeh agama ing Indonesia duweni hak sing padha kanggo bangun papan kanggo ibadah ana ing ngendi wae kanthi syarat sing wis ditentukake karo pamrentah. Wong-wong ing Indonesia saiki perlu disadarake babagan toleransi karo umat beragama sing bedha karo dheweke supaya bisa saling ngurmati supaya panguripan ing kono dadi damai lan tentram. 

Topic: religion
Awak dhewe uga kudu nyepake dana kanggo pendidikane anak-anake dhewe. Biaya pendidikan saiki larang seko TK tekan kulilah kui butuh duwit sing ora sitik. Opo meneh, yen awak dhewe kepengen sekolah sing paling apik, awak dhewe kudu duwe duwit sing luwih. Makane kui, nyepake dadi pendikan kanggo anak kui dadi penting. Ilmu pengetahuan kui terus-terusan berkembang. Opo sing awak dhewe pelajari pas SMA biyen, mungkin iso dipelajari anake dhewe pas SMP. Opo malah teori sing disik dianggep bener wis ora berlaku meneh neng jamane anake dhewe. Pendidikan uga sing ngejamin dheweke sukses pas wis gedhe. Makane kui, nyepake dana pendidikan kui penting.

Topic: slice of life
Tuku mangan sing disenengi saiki ora perlu repot. Adi bisa turu ning omah lan ujug-ujung pangananmu teka. Iki jenenge online order utawa tuku panganan lewat internet. Carane uga gampang. Kaping pisan, pilih meh mangan apa. Menu ana ing internet bakalan akeh banget. Adi milih sega goreng ning warung senengane. Sawise iku, Adi milih bayar nganggo apa. Pilihan bayare bisa bayar lewat bank utawa bayar menawa panganane teka ana ing omah. Adi milih bayar ana ing omah amarga bank sing diduweni ora ana isine. Rampung dibayar, Adi wis kari ngenteni ana ing omah sega gorenge bakal teka diterna karo petugase lan Adi wis siap mangan. 

Topic: food & beverages
Sing diarani gaya aurip yaiku termasuk polahe urip sing gelek digawe wong iku maeng, mboh iku wong deso utowo kota. Nah gayae wong deso iku maeng ancene sejene megilan ambek wong kota mergone wong deso iku biasane yo wes sing penting iso urip. Teko pakeane ae yo wes ketok nag wong deso iku mesti opo onone ae, ora atek neko-neko. Terus omahe barang yo wes sing penting pantes ora kog gumedeh ambek ora karoan. Tapi yo ono ae wong sing gaya ambek sangare megilan mergo wong perantauan. Tapi akeh-akehe wong sing nang deso yo wes biasa ae ambek gayae yo wes koyok ngunuku mergo ancene uripe sederhana ambek opo onone.

Topic: slice of life
Tuku barang singa awak dhewe butuhke neng internet kui luwih penak timbangane tuku langsung neng tokone. Soale, awak dhewe ora usah dadak metu omah. Awak dhewe iso turu karo teturon nek ora karo resik-resik omah. Opo meneh pas pandemi disik, iki dadi metode paling pas kanggo tuku opo wae. Awak dhewe dadi ora usah ketemu karo wong-wong neng dalan lan awak dhewe uga ora perlu demok duwit sing awak dhewe mbuh asale seko endi. Iki carane gampang banget lan aman. Saiki awak dhewe butuh opo wae iso awak dhewe golek neng toko-toko daring, seko bahan panganan, klambi, perabotan, tekan montor.

Topic: business
Aku bingung amarga lulus kuliah durung oleh penggaweyan. Saban dina, aku ngerasa yen uripku ora ana manfaate amarga ora ana kegiyatan sing penting. Banjur aku ngerasa yen aku butuh kerja, nanging golek penggawean saiki angel. Pas aku wis pasrah, aku diajk dodolan album Korea karo kancaku sing kerja ning kono. Aku mung bagian nyalurake lan dodolan ning Indonesia. Aku uga ngerasa yen aku uga oleh untung akeh amarga aku ora perlu panas-panasan, nanging ya mung butuh aktif ning internet ben dodolan iki tetep mlaku lan kudu update marang berita apa wae sing ana ning internet babagan hiburan Korea. Saka dodolan iki, aku uga oleh kanca akeh saka pelanggan sing ana ning tokoku. 

Topic: business
Yen tujuane nganggo motor utowo mobil listrik kui kanggo nyelametke lingkungan, secara prinsip wis bener, naning kanggo kahanan sing saiki durung pener. Nganggo kendaraan listrik kui pancen iso ngurangi pengeluaran gas karbon. Nanging awak dhewe uga kudu ngerti piye seko endi listrik sing digunake kui dihasilke. Yen listrik kui seko pembangkit listrik sing ramah lingkungan koyo tenogo srengege utowo angin, kui ora ono masalah. Sing dadi perkoro kui, yen pembakit listrik isi nganggo bahan bakar fosil, koyo batu bara. Mungkin kenderaan listrike ora ngetoke zat sing marake ozon tipis, nanging pembakit listrike kui tetep iso ngerusak lingkuangan. Dadi yen sumber listrike kui isih nganggo energi sing reged, awak dhewe durung iso gawe perubahan sing nyoto kanggo nyelametke lingkungan.

Topic: technology
Sing jenenge konconan iku ancene enake pol. Nah sing jenenge konconan iku termasuk perkoro sing iso dadekno wong siji ambek wong liyo iku kenal sing akhire maleh dadi parek , Nah konconan iku maeng ancene enak mergo urip iku koyok kroso enak ngunun polahe ono sing genek gejak ngadepi urip bareng, yo ancene sing jenenge konconan iku kudu pinter mileh konco ben ora kedaden perkoro sing elek contohne koyok bijuki ambek kebijok utowo kecolong. Nah perkoro ngunuku saiki wes mulai akeh ambek gelek kedaden nang endi-endi merigo wong-wong iku ora ati-ati nag mileh konco akhire dadekno perkoro iku maeng. Nah mangkane nak konconan iku kudu ati-ati ben ora ono masalah.

Topic: slice of life
Konco tau dodolan neng Internet disik, luwih tepate bojone koncoku sing tau dodolan. Bojone koncoku kui seneng banget masak. Dadine dheweke ngedol salah siji panganan sing dheweke iso Bojone koncoku pas kui ngedol ayam sambel matah. Dheweke ora ngedol neng aplikasi ojek daring pas kui. Dheweke mung nawake neng konco-koncone seko Whatsapp lan Instagram. Pas dheweke lagi jajal resepe kui, aku dikon nyicipi. Pas tak cicipi kui rasane pancen enak banget. Sesoke bojone koncoku masak meneh kanggo dodolan. Pas kui dheweke entuk pesesan tekan 30 porsi. Nanging eman banget, saiki dheweke wis ora dodolan meneh. Senadyan, panganane sing digawe kui enak banget.

Topic: business
Sholat tahajud iku salah siji sholat sunnah mu’akkad. Sholat iki dilakoni pas bengi, terutama pas sepertiga malam mbarine tangi teko turu. Sholat iki dilakoni minimal rong rokaat ambek ditambah witir. Sholat sing siji iki ancen abot banget dilakoni, soale awak dewe kudu leren tangi pas tengah bengi gawe sholat. Tapi mergo abote iku, keutamaane sholat tahajud iki yo gede. Pas tengah bengi awakmu sholat tahajud, iku wayane Allah mudun nang bumi dan ngerungokno kabeh dungane menungso sak dunyo. Makane sholat tahajud iki dadi wektu sing dungone paling diijabah karo Allah SWT. Nek awakmu lagi pingin sesuatu banget, coba lakonono sholat tahajud.

Topic: religion
Kadhang tinemu mangkel yen weruh ana wong sing gawean karo kebutuhan teknologine ora imbang. Salah sijine yaiku guru sing kebutuhan kerjane mung ngetik uga presentasi, nganggone laptop malah sing kanggo desain lan latop kanggo game. Babagan iki sering banget marai gemes amarga isih akeh wong sing kerja ning bidang grafis nanging kapasitas laptop ora mumpuni uga ndadekake gawean cepet eror lan ora rampung-rampung. Kasus iki isih ditemoni amarga kurang kenal saka kapasitas laptop lan isih mentingake gengsi amarga miturut wong awam, laptop tambah larang kuwi ya tambah apik, nanging praktike ora ngono amarga ana rega uga ana kemampuan laptop sing dituku. 

Topic: technology
Nyiapno dana sing dodok iku ancene ora karoan rasane, soale mesti bingung opo maneh nag danae iku maeng akehe pol sampek juta-jutaan. Padal nag diitung-itung dana dodok sing atusan ewu ae kadang yo angel soale ora kepikiran nag bakal ono perkoro sing koyok ngunuku. Yo kabeh kan karek wonge sing nyiapno maeng. Nag ancene deke iku duwe konco akeh, yo mesti gampang ae nyeiapno dana iku maeng. Tapi nag ora duwe, yo bakal ewoe megilan. Opo maneh nag dana sing dodok maeng kudu nang diolehno sak naliko ben kenek digawe, yo tambah ngelu dase. Yo nag ngunuku kan kabeh wong mesti bingung yo opo carane oleh nyiapno dana sing koyok ngunuku maeng.

Topic: slice of life
Ana gaman tradisional Dayak sak liyane mandau yaiku sumpit. Sumpit iki bentuke dudu kaya sumpit sing dinggo mangan, nanging ya sumpit sing bentuke kaya pipa cilik nanging ning jerone ana jarum gede lan ditembakake nganggo cara disebul. Jarum ning sumpit iki uga bisa diwenehi racun ben sasaran kaya kewan buruan iki langsung mati. Nanging sumpit iki kudu saka jarak sing cedhek amarga jangkauane ora sepira adoh. Sumpit iki salah siji gaman sing wis angel digoleki amarga saiki akeh wong sing ora seneng mburu. Tur kepala suku Dayak saiki wis akeh sing ngelarang perburuan liar. Kamangka kuwi, saiki awake kudu niru piye polahe suku Dayak sing duwe kepengenan kanggo mburu, nanging ora egois lan milih ngelestarekake lingkungan. 

Topic: culture & heritage
Ustazah sing kerep dikenal nganggo sebutan Mamah Dedeh kui ustazah sing disenengi para ibu neng jamane. Dheweke duwe acara regular neng TV biyen. Jenenge Mamah dan Aa sing disiarke neng Indosiar. Uszah sing jeneng asline kui Dedeh Rosidah kui ora dhewekan neng kono. Dheweke dikancani karo Abdel Achrian sing dadi prantacara acara mau. Mamah Dedeh iki disenengi karo ibu-ibu sak Indonesia mungkin mergo dheweke uga ibu-ibu. Ceramah kui bahas babagan perkoro-perkoro sing dialami karo ibu-ibu sak ben dinane. Mamah Dedeh uga ustazah sing ora pelit guyon neng ceramahe. Pisan-pisan dheweke uga guyu. Guyune kui unik banget tekan gampang diiling karo jamaahe.

Topic: religion
Pas aku mlayu-mlayu ambek koncoku nang lapangan, moro-moro koncoku iku kebreset terus akhire sikile maeng loro. Nah jarene wong gerang iki mono kaget, tapi jarene wong kuto iku jenenge terkilir. Loro iku asline disebabno otote maeng breset utowo iso ae catu polahe gesekan sing dodok maeng. Nah loro nginiki iku iso-iso nag dibarno tambak aboh, nak ono catune mbok iku blenjet utowo liyane iso ae tambah dadi borok. Mangkane kudu nang ditangani mboh iku digowo nang dokter, utowo nang tukang pijet. Tapi akeh-akehe wong sing nginiki digowo nang tukang pijet ambek urut soale iso noto lorone, nag digowo nang dokter mesti diwei obat tok ora ditoto urate maeng.

Topic: sports
Piala Sudirman iku kejuaraan bulu tangkis internasional gawe beregu campuran. Nang kono, sing bakal ditandingno iku mulai teko tunggal lanang, tunggal wedok, ganda lanang, ganda wedok, karo ganda campuran. Kejuaraan iki diadakno rong tahun pisan. Jeneng Sudirman iki dijupuk teko tokoh perbulutangkisan asal Indonesia sing jenengen Dick Sudirman, salah siji pendiri PBSI dan nduwe julukan bapak bulu tangkis Indonesia. Nang pertandingan iki, pemain iku bertarung gawe mbelo jeneng negara dan bakal entok poin peringkat IBF. Kejuaraan iki pertama kali diadakno nang Indonesia pas tahun 1986 nang Istora Gelora Bung Karno, Jakarta. Piala Sudirman nduwe duwur 80 cm sing dirancang ambek Rusnadi teko Fakultas Seni Rupa ITB.

Topic: sports
Awakmu lagi nganggur mergo durung diterimo kerjo nang ndi ae? Kate mbuka usaha tapi gak nduwe modal? Pingin ngelakoni sesuatu sing isok ngasilno duit? Aku nduwe solusi, yaiku buka jasa ketik online. Jasa ketik online iku siji jasa sing gerak ndek bidang pengetikan, bah iku tugas kuliah, skripsi, laporan, artikel, utowo dokumen liyane. Mbuka jasa iki gak perlu atek keahlian khusus dan gak atek bondo akeh sisan. Pokok nduwe laptop terus isok ngetik cepet terus akurat, awakmu isok buka jasa ketik online. Wes ngono, awakmu isok ngelakoni nang ndi ae, termasuk omah dewe. Dadi gawe awakmu sing gak nduwe keahliah khusus dan butuh pendapatan, coba ae buka jasa ketik online.

Topic: business
Kanggo wong sing melu panahan, alat kuwi dadi babagan sing paling penting lan kudu dirumat amarga ngaruh marang hasil ning kompetisi. Salah siji piranti sing paling penting yaiku busur. Kanggo wong awam, busur iki  ora sepira penting, nanging kanggo para atlet busur iki butuh cara kanggo ngopeni sing khusus. Miturut media catkayu, busur panah iki kudu disimpen ning panggon sing garing nanging ora panas ben bisa awet amarga panggonan sing panas lan lembab bisa ngerusak serat kayu busur uga karet bisa dadi kendor. Busur iki ora oleh digantung vertikal amarga bisa marai taline rusak, yen arep nggantungke yaiku horizontal lan taline ora dirangkai. 

Topic: sports
Lembing iki senjata tradisional sing bentuke koyok tombak. Senjata iki dinilai cukup efektif gawe mateni lawan ket jarak adoh. Semakin berkembang jaman, saiki lembing dadi melbu nang cabang olahrga atletik sing biasa disebut lempar lembing. Lempar lembing iki onok teknike dewe. Pertama, lurusno tanganmu terus condongno awakmu memburi. Ojok lali tetep fokusno pandangan nang area target.  Nganggo o sikil ngarep dadi tumpuan, terus surung atek sikil sijine. Ubah titik gravitasi ambek berat badan mengarep sambil siap-siap gawe ngelempar lembing. Pada saat sing barengan, awakmu isok ngelempar lembing nang arah duwur ngarep. Lepas lembing sing mbok cekel pas posisi tangan onok nang ngarep sikil tumpuan. Uncal lembing sekuat tenaga, dan tetep jogo keseimbangan tubuh pas nguncalno.

Topic: culture & heritage
Nek dikongkon milih daging opo sing paling gak tak senengi, jawabane iku daging wedhus. Sembarang kalir masakan olahan wedhus aku gak onok sing arep. Timbangane daging sapi sing lembut, tekstur daging wedhus iku luwe kasar soale serat-serate luwe kandhel. Mergo iku pisan daging wedhus iku jauh luwe atos timbang daging sapi. Terus ambune daging wedhus iku luwe amis timbangane daging sapi, dadi lek kate dimasak kudu sing tepak cek gak ambu. Nek gak tepak sitik ae, ambu amise bakal tetep onok. Terus kandungan lemak jenuhe daging wedhus iku luwe duwur timbang daging sapi, dadi nek mangan akeh-akeh bakal ningkatno resiko kolestrol.

Topic: food & beverages
Omah adat Indonesia kui akeh sing bentuke omah panggung. Keakehan omah adat neng pulau Sumatra, Kalimantan, lan uga Sulawesi kui akeh sing bentuke koyo ngono. Senadyan, kabeh daerah duwe jenenge dhewe-dhewe lan duwe ornamen omah sing unik naning bentuke tetep omah panggung. Omahe kui disonggo karo tiang-tiang dadine lantaine ora keno tanah. Fungsi omah kui digawe koyono kui ben omah kui ora keno serangan seko khewan liar, salah sijine. Ono uga kolong neng ngisor omahe kui dienggo kandang khewan ternak. Fungsi liyane uga iso nyimpen hasil panen. Yen neng daerah pesisir, omahe digawe duwur kanggo ngindari banjir pas lagi segorone pasang.

Topic: culture & heritage
Jaman SMA aku kerep dolan neng omahe koncoku. Omahe kui cerak sekolah neng daerah Kotagede. Awak dhewe kerep garap tugas bareng utowo ngobrol neng omahe. Sing paling tak senengi kui pas dolan neng kono kui, pas neng musala cerak omahe dheweke. Musalane kui cilik nanging tetep duwe serambi neng jobone. Nuansane musala kui werno ijo seko cat tembok uga tegel sing dienggo. Mergo mung musala, panggon ibadah kui ora dhuwe mimbar. Neng jerone ono 2 kipas angin sing gantung neng duwur. Kui koyo musala biasa sing ono neng kampung-kampung naging embuh kenopo rasane ku nyaman banget, sendayan ora nganggo AC neng jero kui tetep keroso adem. Makane kui, aku lan konco kerep teturon bar salat neng kono.

Topic: religion
Raket sing digawe main badminton utowo bulu tangkis iku macem-macem mereke. Sing paling umum nang daerah nggonanku yoiku merek yonex. Yonex termasuk salah sijine raket sing apik, polahe gelek digawe pemain papan atas sampek juara barang. Kualitas sing diwehno nang pemain iku ancene ora main-main pokoke apike megilan nag dibandingno ambek sing liyane. Mergani yonex iku maeng wes akeh sing gawe, dadi yo akeh sing podo bajak utowo malsokno. Terus nag jarene bocah-bocah yonex sing biasa utowo sing abal-abal iku biasane yo regani morah ora sampek satus ewu ae wes oleh. Terus nag sing asli iku rgane mesti atusan sampe jutaan barang yo ono.

Topic: sports
Tupperware yaiku salah sawijining merek sing wis kondhang karo produk alat rumah tangga. Tupperware iki ngenalake produk piranti saka plastik sing ramah lingkungan lan wis dikenalake wiwit taun 1946. Usaha iki wis nduwe tim dagang sing akeh, yaiku kira-kira 1.9 juta wong nganggo sistem MLM utawa multi level marketing.  Tupperware iki pertama digawe karo Earl Tupper ing taun 1946. Tupperware iki wis diproduksi wiwit jaman perang lan dadi salah siji produk sing dikenal karo para ibu ning Amerika. Tupperware jaman saiki didol liwat online lan bisa luwih praktis. Tupperware iki uga dadi alternatif usaha kanggo ibu rumah tangga sing isih pengen berkembang nanging terbatas mung ana ning omah.

Topic: business
Njaga lingkungan kuwi penting banget dimulai saka hobi, salah sijine yaiku fotografi. Sampah fotografi saka film sing dicetak kuwi akeh banget. Babagan iki bisa diatasi kanggo kamera digital, nanging kamera digital iki boros energi amarga gampang banget ngentekake listrik ning omah yen wayah ngecas. Apa maneh yen kapasitas baterene gedhe. Kamangka, papershoot wis nawarake solusine yaiku kamera sing digawe saka bahan daur ulang duwe teknologi sing canggih. Papershoot iki uga nawarke energi lan kapasitas memori sing akeh ben luwih hemat. Amarga kuwi, ayo saiki padha nyoba nggawe papershoot lan langsung pesen ning toko online lan ndelok hasil fotone ning sosial media. 

Topic: technology
Sinarmas yaiku bank sing ana ning Indonesia lan kesohor amarga layanan dana darurat lan uga asuransi sing mumpuni kanggo para nasabahe. Bank iki nduwe produk digital, yaiku Simobi plus sing khusus kanggo ngolah dana pribadi lan uga dana darurat. Senajan aplikasi iki mirip banget karo aplikasi perbankan liyane, Simobi iki khusus nyediakake dana tabungan lan dana darurat sing gampang dijupuk karo para nasabah. Aplikasi iki mung perlu email lan data bukti nasabah kaya KTP lan uga rekening. Aplikasi iki bisa dinggo ning android utawa iOS kamangka aplikasi iki duwe tampilan lan fungsi sing maksimal kanggo ndukung proses nabunge para nasabah. 

Topic: slice of life
Gong yaiku jeneng piranti lagu tradisional sing ana ing Daerah Kalimantan Barat sing digunakake ing kagiyatan sabendinane ing kesenian utawa digawe pas wayah upacara adat. Gong yaiku salah sawijining piranti gamelan jawa ingkang nduweni wujud bundher gedhe ingkang digawe saking perunggu lan kalebu ing gamelan berpacu. Cara migunakake yaiku dipenthung. Gong didelehake kanthi nggantung amarga wujude ingkang gedhe. Gong kang ditabuh ngagem kayu kang ujunge dibuntel karet utawa katun.  Langkah kapisan sing dilakokake yaiku kudu nyekel penthung ing ngarepe gong. Sing kaping loro, penthungen kanthi banter ing bagiyan tengahe gong. Yen gong ditabuh, suarane bakal nggetarake gong lan bisa nggetarake barang sing ana cidheke.

Topic: culture & heritage
Nonton film gak kudu budhal nang bioskop, tapi bukan ngolehno nonton nang web ilegal yo. Jaman saiki, wes akeh banget platform gawe nonton film utowo drama secara legal. Salah sijine sing paling terkenal iku Netflix. Dan nek awakmu kate nonton film nang kono, awakmu kudu berlangganan disik. Cara berlangganan Netflix iku gampang. Lewat laptop, buka web netflix.com/signup. Mbari ngono pilih paket berlangganan sing paling cocok gawe awakmu. Terus gaweo akun nganggo email pribadi ambek nggawe password. Nek wes, garek pilih metode pembayaran dan bayar biaya langganan sebelum tenggang waktune. Beres kabeh, saiki awakmu isok nikmati sak maceme film ambek drama sing onok nang platform iku sampe sak wulan.

Topic: leisures
Aplikasi kencan iki ora sepira efektif miturut para peneliti. Para pengguna aplikasi kencan iki kadhang malah oleh kanca sing apikan amarga duwe minat sing padha. Salah siji aplikasi kencan iki yaiku Bado. Bado iki mulai diproduksi wiwit taun 2012 lan uga wis nduwe pengguna sing rame. Bado iki melu ngubungake wong sing duwe minat padha ben bisa kolaborasi lan ngomongke babagan sing padha. Senajan Bado iki aplikasi kencan, akeh banget wong sing oleh gawean lan kanca. Wis ana 470 yuta wong sing nganggo Bado. Bado iki aman banget amarga ana proses verifikasi identitas kamangka ora bisa dadi data sing palsu. 

Topic: slice of life
Gugun seneng banget amarga ketrima ning Institut Seni sing ana ning Jogja. Gugun njupuk jurusan fotografi amarga wiwit cilik, Gugun wis seneng banget ndelok pameran foto sing ana ning pusat perbelanjaan ning kuthane yaiku Jakarta. Pas mlebu, jebul Gugun ora mung sinau babagan cara foto, nanging uga sinau babagan kamera lan teknik ngatur cahaya sing ana ning jero kamera kuwi. Gugun kamerane uga ora sepira canggih, nanging amarga kuliah iki, dekne bisa manfaatke cahaya lan golek objek sing ana ning sekitare. Amarga kamera lan fotografi, Gugun uga oleh rejeki kaya ngewangi foto wisuda, foto wong nikah, lan akeh proyek dosen. 

Topic: technology
Nag ancene dadi pengusaha iku maeng ora pengen bangkrut iku ora kenek dadekno produk sing diproduksi utowo dodolan sing didol iku pancet ae ora ono variasine. Nah nag pas rugi ben ora bangkrut yo podo wae, kudu gelem ambek wani golek trobosan utowo goleh variasi coro kerjo sing iso ngoptimalno modal sing diduweni maeng. Contone karyawan sing jumlahe akeh maeng didadekno gantian mlebune. terus gawe produk utowo nawakno dodolane maeng ambek rego sing sekirane garai wong gelem tuku. Tapi ojo sampek marakno bangkrut. Terus kudu ngerti itung-itungane maeng. Nag sampek ora ngerti yo bakal blahi, terus mesti akeh ajure sing akhire dadekno bangkrut.

Topic: business
Kapal Feri kuwi yaiku jenis transportasi kanggo perjalanan laut sing singkat lan ana rute sing tetep kaya pelabuhan penyeberangan lan uga kapal wisata. Kapal iki cilik nanging perane gedhe kanggo perekonomian masyarakat kepulauan lan uga pengiriman barang, penumpang reguler, lan uga nyeberangke kendaraan darat. Kapal Feri sing paling terkenal yaiku lintas selat Jawa-Sumatera lan uga Jawa-Bali. Pelabuhan ning selat iki rame amarga kapal feri. Kapal Feri iki akeh jenise miturut jarak perjalanan, kapasitas kapal, lan kecepetan sing dibutuhake. Kapal Feri iki bisa budhal yen kondisi laut iki apik lan ora ana badai. Kaya kendaraan liyane, Kapal Feri iki ana kelas ekonomi lan VIP. 

Topic: slice of life
Males masak daging soale kudu direbus sampe suwe baru isok empuk? Solusine nganggo panci presto. Panci sing siji iki nduwe fungsi masak panganan sing jauh luwe cepet dibandingno nganggo alat liyane. Masak nganggo panci presto isok ngehemat waktu sampe 50% dewe lho rek. Wes ngono, panci iki luwe ngehemat bahan bakar gas pisan soale waktu masake sing cepet dadi sembarange isok luwe efisien. Sing paling penting, masak nganggo panci presto isok marai gizi panganan tetep utuh soale gak bakal terkontaminasi udara utowo sinar teko njobo. Terus masak nganggo panci presto isok njogo pawon dadi tetep resik soale proses masake yon ang njero panci iku tok, gak atek onok uap dan liyan liyane. Dadi mulai saiki, sedia panci presto gawe urip sing luwe efisien.

Topic: food & beverages
Yen podo bingung arep ngelakoke olahraga opo, tak saranke melu bela diri. Bela dirine kui iso opo wae, nanging tak saranke bela diri sing sifate alus koyo bangau putih, aikido, opo judo. Aku dhewe pas cilik tau latian silat bangau putih. Silat jenis kui ora nganggo tenaga dhewe kanggo ngalahke mungsuh. Neng kono diajarke, nibake musuh kanggo bobote mungsuh. Menurutku, silat iki malah ngabutke neng carane awak dhewe tibo supoyo iso meminimalke cidro sing bakal keroso. Bar melu kui, aku ngeroso awak ku dadi luwih lentur. Uga pas aku ora sengojo tibo, seko pit misale, aku ngiso gawe sirahku ora tibo disikan, lan ora akeh anggota awak sing loro mergo tibo mau.

Topic: sports
Robot kui masa depane awak dhewe. Gelem ora gelem, awak dhewe bakal neng titik neng endi robot kui jupuk gaweane menungso. Ben neng masa depan, uripe anake dhewe ora susah. Awak dhewe kudu gawe anak sinau babagan robotik. Supoyo anake dhewe kui ora dadi wong sing kelangan gawean mergone dheweke kui sing gawe robot. Awak dhewe iso ngenalkene seko crito-crito babagan robot. Awak dhewe andani yen gawe robot kui gawean sing bakal manfaat kanggo wong akeh. Awak dhewe uga kudu ngandani yen gawe robot kui gawean sing asik. Dheweke iso gawe eksperimen neng labe dheweke sesok. Dheweke iso gawe opo wae sing ono neng imajinasine.

Topic: technology
Aktivitas nag waktu luang ancene macem-macem, ono sing ngarane iku preian, nyantai, mabek liyan-liyane. Nag jarene koncoku aktivitas waktu luang iku podo karo hiburane awak dewek kabeh sing wes nagdepi waktu sing paling angel gawe istirahat. Tapi ono wae sing ngarane waktu luang iku jenenge waktu sing iso gawe lapo-lapo ambek konco, dolan, utowo ngelakoni penggawean sing iso nyenengno awak. Pikirane uwong iku bedo nag masalah ngentekno waktu luange, soale kebutuhane uwong iku yo bedo-bedo, Opo maneh saiki sing kudu ngerasakno sing jenenge waktu luang iku yo ono bocah enom barang. mangkane sing arane aktivitas nag waktu luang iku bedo-bdeo.

Topic: leisures
Sumpit utowo sumpitan iku senjata tradisional sing akeh digawe wong nang suku Dayak, Kalimantan. Sumpit iki terbuat teko wit kayu sing keras. Sumpit iku yo nduwe peluru sumpit sing jenenge damak. Damak iki terbuat teko bambu utowo nibung sing wes tuwo. Cara kerjane sumpit iki yaiku disebul. Senjata tradisional sing siji iki dinilai cocok digawe penyerangan jarak adoh. Buktine, sumpit iki dadi senjata sing sering digawe pas ngelawan musuh. Dinilai efektif soale sumpit isok digawe nembak musuh ket jarak 200 meter dan tepat sasaran. Selain digawe nembak musuh, sumpit iki efektif gawe berburu sisan. Mulai teko berburu rusa, celeng, burung, utowo kewan liyane.

Topic: culture & heritage
Sapa sing ora ngerti Jaipongan? tarian sing asale saka Bandung, Jawa Barat iki wis misuwur banget ana ing Indonesia. Tarian iki digawe karo Gugum Gumbira lan Haji Suanda. Gerakan sing ana ing tarian iki yaiku gabungan saka pirang-pirang kesenin kayata Wayang Golek, Pencak Silat, lan Ketuk Tilu. Tari Jaipong mung nduweni 4 gerakan sing enerjik nanging tetep sederhana. Nomer siji bukaan, gerakan iki digawe nalika pentas Jaipong wis diwiwiti. Ing kene penari muter karo nggawe dulinan selendang sing digawe. Nomer loro, pencungan. Gerakan iki karo tempo sing cepet lan bisa nggawe wong sing ndelok melu nikmati tarian iki. Nomer telu, ngala utawa gerakan sing pedhot-pedhot. Sing terakhir yaiku mencit utawa gerakan transisi teka gerakan siji ning gerakan liyane. 

Topic: culture & heritage
Saiki perkembangane laptop iku ora kalah ambek teknologi sing anyar-anyar. Wingi pas aku dolan nang salah sijine pusat elektroni sing ono nang kota Gudeg, tibake laptop iku wes ora karuan teknologine. Contone teknologi sing ono nang laptop yoiku sing kenek dicopot layare, terus layare kenek dijemok kanggo gantine mouse. Mari ngunu saiki petekan hurpe sing gawe ngetik yo wes ono lampuni dadi nag peteng mesti isek ketok. Terus laptop saiki iku yo wes ora gawe hardisk maneh tapi gawe SSD terus batune yo mancep ora kenek dibongkar pasang. Yo asline kemajuanteknologi laptop saiki ancene megialan, tapi ambek kemajuan sing koyok ngunu barange yo durung karoan nag awet.

Topic: technology
Kabeh uwong iku pasti wes familiar pol ambek olahraga sit-up. Mesti nek onok uwong sing pingin nyilikno weteng, podo dikon gawe ngelakoni sit-up. Tapi ancene, sit-up nek dilakoni dengan tepak isok nyilikno weteng ben ketok ramping. Cara ngelakoni sit-up sing tepak iku koyok ngene. Siji, ngleset nang duwur matras. Loro, tekuk kedua lutut sampe telapak sikil napak matras loro-lorone. Nek angel, kongkon wong liyo gawe nahan sikilmu mau. Telu, silangno tangan nang ngarep dada. Papat, kuatno bagian inti awak sambil ambekan sing jero, terus nganggo otot weteng gawe ngangkat geger teko matras sampe mengarep. Limo, alon-alon duno maneh posisi geger koyok semula. Terakhir, ulangi gerakan mau sampe diroso cukup.

Topic: sports
Ibuku biyen pas SMP melu salah siji sanggar musik ning kuthane. Sanggar musik iki duwe kursus sing dikhususake kanggo penabuh kolintang amarga kolintang iki kondhang ning tahun 1980 kanthi 1990-an. Jare ibuku, kabeh murid ning sekolahe kudu bisa main alat musik kolintang. Alat musik saka Minahasa iki gampang ditabuh lan ora angel kaya piano. Bahane saka kayu lan bentuke kaya alat musik xylophone. Kayu sing digawe saka kayu telur, wenuang, lan cempaka ben  suwarane banter amarga serat paralel. Jare jaman biyen ana ulang taun kabupaten, banjur ngadakake tabuh kolintang massal. Nanging saiki jumlah pemain kolintang iki wis berkurang lan akeh sing milih sinau alat musik modern. 

Topic: culture & heritage
Pesanggrahan Rejowinagun kui salah siji destinasi wisata budaya sing lagi kerep dikunjungi. Dijupuk dadi jenengi, situs budaya kerajaan Yogyakarta iki ono neng Rejowinangun, nanging uga ono sing ngarani Pesanggrahan Warungboto. Situs iki mirip koyo Taman Sari neng jeron beteng. Mergo disik 2 bangunan kui duwe fungsi sing podo yaiku dadi tempat leren raja lan kaluargane utowo panggon kanggo kaluargo kerajaan menghibur ati. Situs sing ono ning Rejowinagun kui dicat nggo werno coklat sak wise direvitalisasi. Neng tengah-tengah pasenggrahan kui ono 2 kolom sing bentuk bunder. Loro sendang kui nyambung siji karo liyone. Panggon iki kerep dienggo foto sadureng nikahan utowo foto-foto biasa.

Topic: leisures
Wong kota iku biasane sering banget ngelakoni penyuluhan nang desa utowo panggon pelosok. Tujuane iku gawe berbagi ilmu ben engkok isok diterapno ambek warga desa iku mau. Metode gawe ngelakoni penyuluhan iku ancen onok akeh. Tapi onok sing luwe penting ben penyuluhan iku isok diterimo ambek warga desa, yaiku nganggo boso daerah sing dinggo nang kono. Misal nek nang desa kono nganggo boso Jowo, yo awakmu ngekeki penyuluhan iku mau nganggo boso Jowo. Hindari gawe nganggo boso Indonesia, biasane bakal akeh gak diterimone. Iyo bener wong-wong desa podo teko, tapi gak bakal melbu kuping tengen metu kuping kiwo. Gawe awakmu sing kate ngekeki penyuluhan, praktekno cara iki, tak jamin berhasil.

Topic: slice of life
Yoga kuwi salah sawijining olah raga sing bisa ngilangake stres. Olah raga iki ora mbutuhake tenaga sing gede, nanging manfaate bisa macem-macem. Ning Youtube wis ana cara-carane ngelakoni yoga, nanging wong sing ora ngerti, bakal ngomong yen Yoga kuwi ora ana tantangane. Yen didelok saka gerakan lan tingkat kompetitir, yoga iki kurang menantang kanggo wong kang seneng olah raga sing bisa nambah adrenalin. Saya tambahing umur, yoga iki manfaate gedhe amarga bisa njaga kelenturane tulang lan bisa ngelancarake peredaran darah, apa maneh kanggo wong sing penggaweyane ning kantor lan akeh lungguh. Amarga kuwi, saban tangi turu, saiki jajalen gerakan yoga sing sederhana lan rasakake manfaat kang gedhe. 

Topic: leisures
Acara adat sing saiki jarang ana ning kampung-kampung yaiku Nini Thowok. Nini Thowok kuwi salah siji upacara adat sing njaluk berkat marang Gusti lan ngucap sukur rampung panen. Upacara iki uga nyimbolake kesuburan amarga bisa dipentaske rampung resepsi manten. Nini Thowok iki sajane ya mung dolanan, bentuke kaya boneka sing gedhe lan didungani ben bisa joget kaya penari. Nanging akeh sing nganggep Nini Thowok iki medeni amarga ora ana sing weruh babagan sukma sing mlebu iki sukma penari sing apik utawa sukma sing ora apik. Kamangka kuwi, aja dolanan Nini Thowok sembarangan lan kudu dikancani wong sing ahli utawa sing ngerti cara dolanan Nini Thowok sing bener.

Topic: culture & heritage
Supados saged damel daharan ingkang eca, kita kedah gadhah resep kaliyan teknik masak ingkang sae. Kangge madosi resep lan teknik masak ingkang sae, kita saged mirsani acara masak wonten televisi utawi Youtube. Wonten acara masak menika wonten tiyang ingkang meragakaken cara masak daharan lan unjukan katemtu marang penonton. Tiyang ingkang padamelanipun kados mekaten disebat food presenter. Biasanipun food presenter menika chef utawi koki ingkang sampun profesional. Padamelanipun food presenter mirip kaliyan celebrity chef ingkang masak wonten televisi. Tugasipun sami masak wonten ngajengipun penonton. Menawi sampeyan langkung seneng nulis ketimbang nonton, padamelan food writer saged dipuncobi.Topik ingkang ditulis inggih punika bab resep masakan utawi budaya ingkang wonten kaitanipun kaliyan daharan.  

Topic: food & beverages
Olah raga jemparingan utawa panah tradisional iki ngandelake panahan sing tradisional nanging ya bisa manah adoh lan jitu. Panah sing dinggo iki luwih enteng amarga dinggone pas lagi lungguh ben awak seimbang. Jemparingan iki ana wiwit Sri Sultan Hamengkubuwana I lan tetep anak kanthi saiki. NIng keraton uga mesti ana gladhen jemparingan lan uga ana lomba jemparingan kanggo kabeh umur lan kategori. Jemparingan iki uga salah siji tradisi sing dipertahanke amarga nyimbolake raja sing biyen seneng mburu kidang ning alas. Kamangka, awak dhewe kudu tetep ngelestarekake Jemparingan iki amarga bisa dadi salah siji cara njaga batin lan tradisi saka leluhur. 

Topic: culture & heritage
Pertandingan sing paling rame ning Indonesia kuwi salah sijine yaiku bulu tangkis. Pertandingan bulu tangkis iki akeh maceme. Salah sijine yaiku Indonesia Open utawa Indonesia terbuka. Indonesia Open iki dadi salah siji kompetisi manca negara sing diadakake ning Indonesia lan kalebu salah siji pertandingan bintang 6. Amarga sponsor, jeneng Indonesia Open iki diganti dadi Indonesia Super Series kanthi taun 2017. Ing taun 2018 jeneng kompetisi iki diganti dadi Tur Dunia (World Tour) Indonesia Super 1000 amarga disesuaikake karo kompetisi Tur Dunia BWF. Wis ana 10 kutha sing dadi tuan rumah pertandingan iki. Indonesia wis oleh medali 85 wiwit diadakake pertandingan taunan iki, yaiku taun 1982.

Topic: sports
Olahraga sing wis ana wiwit jaman biyen yaiku balapan jaran utawa pacuan kuda. Olahraga iki dijupuk saka strategi perang amarga ngelatih ketangkasan. Sak liyane ngelatih fisik, atlet uga kudu bisa njinakake jaran lan kudu bisa ngelatih keseimbangan. Atlet pacuan kuda iki rata-rata latihane disiplin amarga kudu bisa ngelatih fokus lan kudu duwe target sing pasti kanggo pertandingan. Mbutuhake wektu suwe ben atlet bisa njinakake jaran amarga jaran iki kewan sing bisa ngerasakake keadaan atlet kaya jaran ora bakal manut yen atlete uga ora luwes. Kamangka angel lan unike kuwi, ayo galakke maneh pacuan kuda sing ana ning Indonesia ben tambah akeh potensi olahraga sing bisa kegali. 

Topic: sports
Ora ono salahe, anake dhewe diajari dodolan seko cilik. Bakal dadi pengusaha opo ora, kemampuan ngedol kui uga penting kanggo uripe dheweke. Akeh sing iso dheweke sinauni yen dheweke kui ngedol sesuatu. Awak dhewe kudu ngelakoke beberapa hal supoyo iso ngajari anak dodolan kanthi sae. Sing kesiji, awak dhewe kudu diskusi karo anake dhewe arep ngedol opo. Luwih apik yen barang sing didol kui, barang sing kepengen didol karo anake dhewe. Sing keloro, awak dhewe kudu pastike yen barang sing didol kui gampang digawe lan gampang dientoke. Sing ketelu, awak dhewe kudu golek panggon sing paling cocok kanggo dodolan. Sing papat, awak dhewe kudu ngelibatke anake dhewe seko kabeh proses dodolan, termasuk ngerancane pengeluaran lan perkoro liyane sing ono hubungane karo duwit.

Topic: business
Kanggo ngenalke aku lan adiku crita rakyat, ibuku nukoke awak dhewe buku legenda Gunung Tangkuban Perahu. Nanging pas aku moco-moco meneh crito kui saiki, aku ngeroso kui dudu crito sing pas kanggo anak-anak. Critane kui wis aneh seko Dayang Sumbi lahir. Dheweke lahir seko babi seng dimethengi karo raja sing sakti. Neng critone kui, rajane kui ora metengi langsung, nanging babine kui meteng seko ngombe uyuhe raja kui. Nanging tetep wae kui, ora masuk akal. Uga crito lahir sangkuriang uga ora masuk. Dheweke lahir seko Dayang Sumbi sing nikah karu asu peliharaane. Iyo neng crito kui, asu kui jelmaan dewa sing diguak. Naning tetep wae, kui rasane kurang pas kanggo dongeng bocah cilik.

Topic: culture & heritage
Tahun wingi pas isek rame corona, akeh pabrik AC sing ngembangno ac sing duwe anti-virus ambek anti-bakteri. Ac iku asline podo ae ambek umume AC. Tapi ben tambah laris pabrik-pabrik AC manfaatno kondisi ambek ngembangno teknologi anyar sing diseleh nang produke. Tapi ora suwe pengembangan iku yo dilebokno nang AC-ne montor-montor sing wes kelas mewah. Nah AC iku maeng ono tambahan teknologi sing dilebokno kanggo beningno udara ambek ono penyaringan anti-bakterine nang AC iku maeng. Dadi wong sing tuku AC nag masa penyakit wingi maleh anteng soale wes rumongso nag AC ne wes iso ngeresiki virus sing kedaden nang endi-endi negoro nag dunyo iki.

Topic: technology
Larung sesaji ing Telaga Ngebel iki wis dadi kegiatan rutin saben taun masarakat Ponorogo. Tujuan upacara iki yaiku tandha syukur marang Gusti amarga wis ngewenehi berkat sing akeh. Proses upacara adat iki uga akeh. Kaping siji, ana arak-arakan sesaji arupa tumpeng raksasa sing diarak saka kantor Kecamatan Ngebel nuju Telaga Nebel. Kaping loro, ana tari gambyong sing ditampilna ing pendapa Telaga Ngebel. Kaping telu, ana Pak Camat utawa sesepuh sing sambutan lan ngewenehi donga supaya upacara iki lancar. Sawise diwenehi donga, sesaji iki digawa muteri Telaga Ngebel karo montor. Sing terakhir, sesaji digawa nganggo rakit nuju tengah Telaga Ngebel kanggo dilarung utawa dikeremake.

Topic: culture & heritage
Mergo kerjaan sing numpuk, aku dadi gak nduwe wektu gawe olahraga nang Gym utowo ngelakoni jenis olahraga sing ruwet. Tapi ndek sisi liyo, aku yo butuh banget gawe obah cek awakku gak kaku mergo kesuwen longgo nang kursi kantor ae. Akhire karo rekan kerjoku dikon ngelakoni wall-sit. Jarene mergo carane gampang tapi efeke lumayan. Tak coba deh nang omah. Aku ndelok disik carane teko internet. Pas tak prakterkno, awale ancen rosone biasa ae. Tapi nang weteng karo pupu iku langsung keroso kenceng. Mergo iku, aku awale gak kuat suwe-suwe. Tapi berhubung carane iku gampang, tak peksokno gawe ngelakoni terus. Suwe-suwe akhire kulino dan saiki wall-sit iku dadi rutinitasku ben moleh kerjo.

Topic: sports
Jamu kui wis dikenal akeh manfaate. Ombenan tradisional Indonesia iki akeh jenise. Sak ben jenise duwe manfaate dhewe-dhewe. Salah siji jenis jamu sing disenengi kui beras kencur. Beras kencur manfaate werno-werno. Jamu beras kencur iso dadi pelambat pertumbah sel kanker, koyo sel kanker lambung, kanker usus, lan kanker mulut. Beras kencor ugo duwe kandungan flavonoid. Zat kui fungsi sebagai antioksidan sing iso ngewangi awak ngelawan radikal bebas. Jamu beras kencur ugo biso ngebantu perawatan penyakit diabetes. Seko percobaan neng kewan, kencur iso nyegah lan ngobati diabetis tipe 2. Kencur kui iso midunke kadar gulo neng getih lan iso ngurangi resistensi insulin neng jero awak.

Topic: food & beverages
Senajan wis suwe ning Jogja, aku ora ngerti yen Gereja Sayyidan ning wilayah Gondomanan Jogja kuwi dudu bangunan sing nduwe fungsi kanggo gereja. Nanging pancen omah lan arsitekture bentuke kaya gereja amarga ana patunge. Jebul sing duwe iki ya wong sing duwe museum Ullen Sentalu ning Kaliurang, yaiku Esther Widyo Wanandyo lan R, Petrus Haryono, salah siji pengrajin batik ning Jogja sing isih ana hubungan karo keluwarga keraton. Aku melu ndelok Gereja Sayyidan kuwi pas wayah maghrib lan kerasa banget yen bangunan iki rada medeni amarga lingkungane ya kuno uga sepi lan ngewenehi kesan sing singup. Nanging omah iki tertutup lan ora oleh sembarang wong bisa mlebu. 

Topic: religion
Aku gelek dolanan game nang laptopku nah game sing paling tak senenge yoiku salah sijine game balapan sing jenenge Aspalt. Game iki ancene apike megilan soale gambare apik. Nah ben maen  game iki tambah seru ambek enak iku kudune diakakno sone soale suarane efek teko balapan iso kerungu, mari ngunu nag iso laptope diwei pendingen ben ora panas soale nag panas iso dadekno maleh endat-endat ambek katang mandek  soale laptope kepanansan. Terus ojo lali gawe koco moto anti radiasi soale nag ora gawe sing jenenge doalanan mesti lali jam terus moro-moro motone loro. Nah iku maeng termasuk carane ben nag dolanan game iki tetep aman terkendali.

Topic: technology